Morten Harry Olsen

Morten Harry Olsen (født 15. august 1960 i Narvik) er en norsk forfatter. Olsen har grunnfag i kriminologi fra Universitetet i Oslo og grunnfag i filosofi fra Universitetet i Tromsø. Han har arbeidet som ekspeditør, taxisjåfør, nattportiér, journalist, oversetter, kontorist, litteraturkritiker, forlagskonsulent og forlagsredaktør, samt serieredaktør. Han har vært formann i Norsk Forfattersentrum (1989–91), formann i arrangementskomitéen for Brageprisen (1991–95) og nestformann Den norske Forfatterforening (1997–98). Fra 1988 til 1991 var han medlem av Den norske Forfatterforeningens litterære råd. I perioden 1992–1996 var han redaktør for Bokklubben krim og spenning. Siden 2008 har han hatt diverse tillitsverv i Norsk kulturråd, i Litteraturutvalget, Tegneserieutvalget, Ankenemnda og sist som suppleant for Prosautvalget. I årene 2001 til 2008 var han en fremstående journalist i Norsk Golf. I årene 1998-2000 var han gjestehovedlærer ved forfatterskolen i Bø. I 2014 startet han sin egen forfatterskole, Forfatterakademiet. Den skiftet navn til Forfattercoaching i 2018. 

Olsen debuterte litterært i 1985 med novellesamlingen For alt hva vi er verdt, som ble belønnet med Tarjei Vesaas' debutantpris. Flere av bøkene hans har vakt betydelig oppmerksomhet hos kritikerne.

 Bibliografi 
 For alt hva vi er verdt – noveller (1985)
 Ganske enkelt sand – roman (1986)
 En dans til – noveller (1988)
 Tråder – essays (1989)
 Mississippi – roman (1990)
 Syndenes forlatelse – kriminalroman (1991)
 Mannen som hatet duer – skuespill (1992)
 Begjærets pris – kriminalroman (1993)
 Tilfeldig utvalg – kriminalroman (1996)
 Naken for leseren, naken for Gud: et essay om romanen – litteraturkritikk (1997)
 Mord og galskap – roman (2000)
 Mississippi. neo – roman (2002)
 Størst av alt – roman (2004)
 Golfballens flukt – essays (2007)
 Adrian Marconis store sorg – roman (2010)
 Skrivehåndverket – håndbok (2014)

 Priser 
 Tarjei Vesaas' debutantpris 1985, for For alt hva vi er verdt
 Rivertonprisen 1993, for Begjærets pris
 Havmannprisen 2004, for Størst av alt

Referanser

Kilder
Presentasjon av Morten Harry Olsen i Forfatterkatalogen på Forfattersentrums nettsider

 Eksterne lenker 
 Morten Harry Olsens hjemmesider
 Kreativ Prosa v/Morten Harry Olsen
 Morten Harry Olsen i NRK Forfatter

Kategori:Norske romanforfattere
Kategori:Norske krimforfattere
Kategori:Norske essayister
Kategori:Vinnere av Tarjei Vesaas' debutantpris
Kategori:Vinnere av Rivertonprisen
Kategori:Vinnere av Havmannprisen
Kategori:Personer fra Narvik kommune